ນາຍົກ ລມຕ ອັງກິດພົບປະ ພວກຜູ້ນໍາອິນເດຍ
ທ່ານ DAVID CAMERON ພົບປະສົນທະນາ ກັບນາຍົກລັດຖະມົນຕີອິນເດຍ ທ່ານ MANMOHAN SINGH ແລະປະທານາທິບໍດີ PRATIBHA PATIL.
ນາຍົກລັດຖະມົນຕີອັງກິດ ທ່ານ DAVID CAMERON ພວມພົບປະກັບເຈົ້າໜ້າທີ່ຂັ້ນສູງຂອງອິນເດຍໃນວັນພະ ຫັດມື້ນີ້ ຂະນະທີ່ປະເທດທັງສອງສົນທະນາຫາລືກັນເຖິງ ຊ່ອງທາງເພື່ອເສີມຂະຫຍາຍ ຄວາມສຳພັນທາງດ້ານ ເສດຖະກິດແລະຄວາມໝັ້ນຄົງໃຫ້ແໜ້ນແຟ້ນຕື່ມຂຶ້ນ ການພົບປະຂອງທ່ານ CAMERON ກັບນາຍົກລັດຖະມົນ ຕີອິນເດຍ ທ່ານ MANMOHAN SINGH ແລະປະທາ ນາທິບໍດີ PRATIBHA PATIL ມີຂຶ້ນນຶ່ງມື້ຫຼັງຈາກທ່ານ ໄດ້ທຳການເຕືອນຢ່າງແຂງຂັນຕໍ່ປາກິສຖານໃນເລື່ອງ ທີ່ມີການກ່າວຫາວ່າປາກິສຖານໃຫ້ການສະໜັບສະໜຸນພວກກໍ່ການຮ້າຍນັ້ນ ພວກຜູ້ນຳຂອງປະເທດທັງສອງຈະສົນທະນາຫາລືກັນກ່ຽວກັບບັນຫາດັ່ງກ່າວນີ້ ໃນລະຫວ່າງການພົບປະກັນທີ່ນະຄອນຫຼວງນິວເດລີ ອິນເດຍໄດ້ກ່າວຫາປາກິສຖານມາເປັນເວລາດົນນານແລ້ວວ່າ ໃຫ້ການສະໜັບສະໜຸນ ພວກຫົວຮຸນແຮງເພື່ອທຳການໂຈມຕີອິນເດຍ ເອກກະສານລັບຂອງສະ ຫະລັດທີ່ຫາກໍ ພິມເຜີຍແຜ່ເມື່ອໄວໆມານີ້ ກໍໄດ້ກ່າວຫາປາກິສຖານວ່າໃຫ້ການສະໜັບສະໜຸນແກ່ ກຸ່ມກະບົດໃນອັຟການິສຖານ ກະຊວງການຕ່າງປະເທດປາກິສຖານກ່າວວ່າ ປາກິສຖານໄດ້ທຳການເສຍສະລະຈຳ ນວນນຶ່ງໃນການຕໍ່ສູ້ຕ້ານພວກກໍ່ການຮ້າຍ ແລະຫວັງວ່າບັນດາປະເທດ ເພື່ອນມິດ ຂອງປາກິສຖານ ຄົງຈະສາມາດຊັກຊວນໃຫ້ອິນເດຍມອງເບິ່ງບັນຫາດັ່ງກ່າວນີ້ແບບ ກົງໄປກົງມາ